တိဌာနသုတ်

(၂)သုတ် ရှိပါသည်။ -အံ၊၁၊၁၄၉။ အံ၊မြန်၊၁၊၁၆၇။ အံ၊ဋ္ဌ၊၂၊၁၃၂-၄။ အံ၊ဋီ၊၂၊၁၂၁-၂။ -အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ ဒုတိယသုတ္တ။ သီလဝန္တပုဂ္ဂိုလ်တို့အား ကြည့်ရှုဖူးမြင်လိုခြင်း၊ သူတော်ကောင်းတရားကို နာယူလိုခြင်း၊ မုတ္တစာဂ ပယတပါဏိ ဝေါဿဂ္ဂရတ ယာစယောဂ ဒါနသံဝိဘာဂရတ ဖြစ်၍ မစ္ဆရိယအညစ်အကြေးမှ ကင်းသောစိတ်ဖြင့် အိမ်ကိုအုပ်ချုပ်၍နေခြင်းဟူသော အကြောင်းသုံးမျိုးတို့ဖြင့် သဒ္ဓါတရားရှိသူ၊ ရတနာသုံးပါးကို ကြည်ညိုသူဟု သိအပ်၏ ဟု ရဟန်းတို့အား ဘုရားရှင်ဟောတော်မူသည့်သုတ်။ အဋ္ဌကထာဝယ် သီလသမ္ပန္နေ ဒဋ္ဌုကာမောပုဒ်အရာ၌ ပါဋလိပုတ္တက ဗြာဟ္မဏဝတ္ထု၊ သဒ္ဓါတိဿမဟာရာဇဝတ္ထု။ သဒ္ဓမ္မံ သောတု မိစ္ဆတိ-၌ ပိဏ္ဍပါတိကတ္ထေရဝတ္ထု၊ ဥလ္လကောလိကဏ္ဏိဝါသိကာ ဧကာဣတ္ထီဝတ္ထု၊ ကဠမ္ဗရဝါသိကာ ဣတ္ထီဝတ္ထုတို့ကို ပြဆိုထားပါသည်။ ဋီကာ၌လည်း ဖွင့်သင့်သောပုဒ်တို့ကို ဖွင့်ပြထားပါသည်။ -အံ၊၃၊၁၉၈။ အံ၊မြန်၊၃၊၁၉၈။ အံ၊ဋ္ဌ၊၃၊၂၇၃။ အံ၊ဋီ၊၃၊၂၈၉-၂၉၁။ -အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၃-သတ္တာဝါသဝဂ္ဂ၊ ပဌမသုတ်။ ဥတ္တရကုရုကမနုဿတို့က တာဝတိံသာဒေဝါ ဇမ္ဗုဒီပကာ မနုဿာတို့ထက် လွန်ကဲသောအရာဌာနသုံးပါး -အမမ၊ အပရိဂ္ဂဟ၊ နိယတာယုက။ တာဝတိံသာဒေဝါတို့က -ဥတ္တရကုရုကမနုဿ၊ ဇမ္ဗုဒီပကမနုဿတို့ထက် လွန်ကဲသောအရာဌာနသုံးပါး -ဒိဗ္ဗေန အာယုနာ၊ ဒိဗ္ဗေနဝဏ္ဏေန၊ ဒိဋ္ဌေန သုခေန။ ဇမ္ဗုဒီပကမနုဿတို့က တာဝတိံသာဒေဝါ ဥတ္တရကုရုကမနုဿတို့ထက် လွန်ကဲသောအရာဌာနသုံးပါး -သူရ၊ သတိမန္တ၊ ဗြဟ္မစရိယဝါသတို့ဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ၌ ဖွင့်ဆိုသင့်သောပုဒ်တို့ကို ဖွင့်ဆိုထားပါသည်။ ဋီကာ၌ ဥတ္တရကုရုကမနုဿတို့ သဘာဝကို အပြည့်အစုံ ဖွင့်ပြထားပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်